הוועדה אישרה ברוב של 9 מול 7 להעלות להצבעה במליאה את שינוי הרכב הוועדה לבחירת שופטים ואת האיסור על התערבות בחוקי יסוד. חברי הכנסת של האופוזיציה הורחקו במהלך הדיון הסוער, ויו"ר הוועדה רוטמן דחה את הצעת הנשיא לעצירת החקיקה: "צריך לקיים את ההידברות ללא דחיית החקיקה"
חברי ועדת החוקה בכנסת הצביעו בעד שינוי הרכב הוועדה לבחירת שופטים והאיסור על התערבות בחוקי יסוד. ההצעה, שהועברה במסגרת התוכנית להחלשת מערכת המשפט, צפויה לעלות לקריאה ראשונה במליאת הכנסת. 9 ח"כים תמכו: היו"ר ח"כ שמחה רוטמן (הציונות הדתית) והח"כים טלי גוטליב, חנוך מלביצקי, משה סעדה, אריאל קלנר (הליכוד), ארז מלול, יוני מישרקי (ש"ס), יצחק פינדרוס (יהדות התורה), (יצחק קרויזר (עוצמה יהודית). 7 ח"כים התנגדו: קארין אלהרר, יואב סגלוביץ (יש עתיד), וליד אל הואשלה (רע"מ), מתן כהנא (המחנה הממלכתי), יוליה מלינובסקי (ישראל ביתנו), עופר כסיף (חד"ש תע"ל), גלעד קריב (העבודה).מהי עילת הסבירות ומי ימנה שופטים? המדריך למהפכה המשפטיתיו"ר ועדת החוקה, בירך על יוזמת הנשיא יצחק הרצוג שקרא לעצור את החקיקה ולפנות להידברות, אך ציין כי אינו מתכוון לדחות את ההצבעה בוועדה היום, והדגיש כי את ההידברות יש לעשות במקביל להליך החקיקה. "אפשר וצריך לקיים את ההידברות ללא דחיית החקיקה", אמר רוטמן. 